OzLabs/hebrew-wiki-articles huggingface dataset:
אנה-מריה וגנר

אנה-מריה וגנר (בגרמנית: Anna-Maria Wagner; נולדה ב-20 במאי 1998) היא ג'ודוקא גרמנית המתחרה בקטגוריית המשקל עד 78 ק"ג.

==ביוגרפיה וקריירה==

אנה-מריה וגנר נולדה ברבנסבורג, גרמניה ובגיל שבע החלה להתאמן בג'ודו עבור המועדון המקומי, KJC רבנסבורג.

בשנת 2018, וגנר זכתה במדליית הארד באליפות אירופה אשר התקיימה בתל אביב, ישראל. בנוסף, היא התחרתה באליפויות העולם בין השנים 2017 ל-2019, אך במסגרת מהדורות אלה היא לא הצליחה להעפיל מהסיבוב השני.

באולימפיאדת טוקיו, היא זכתה במדליית הארד, לאחר שחלפה על פני יריבות כמו ענבר לניר ומיירה אגיאר. בנוסף, היא הוסיפה למאזן המדליות שלה גם מדליית ארד באולימפיאדה זו כאשר נבחרתה גברה על נבחרת הג'ודו ההולנדית במסגרת תחרות הנבחרות המעורבות.

בפברואר 2021, היא זכתה במדליית הזהב בגראנד סלאם תל אביב. ארבעה חודשים לאחר מכן, היא זכתה במדליית הזהב באליפות העולם 2021, שהתקיימה בבודפשט, הונגריה לאחר שניצחה בגמר את מדלן מלונגה הצרפתייה.

ב-27 באפריל 2024, היא סיימה כסגנית אלופת אירופה במסגרת אליפות אירופה, שהתקיימה בזאגרב, קרואטיה, זאת לאחר שהפסידה לאודרי צ'ומאו בגמר. ב-22 במאי, היא זכתה במדליית הזהב באליפות העולם, שהתקיימה באבו דאבי, איחוד האמירויות הערביות, לאחר שניצחה בגמר את אליצ'ה בלאנדי האיטלקייה.

ב-23 ביולי 2024, וגנר נבחרה לנושאת דגל המשלחת הגרמנית ביחד עם דניס שרדר לאולימפיאדת פריז (2024). באולימפיאדה זו, היא הגיעה לקרב על מדליית הארד דרך בית הניחומים, אך לא צלחה לזכות בה לאחר שהפסידה למא ג'נג'או הסינית.

במסגרת תחרויות הגראנד סלאם והגראנד פרי זכתה במעל לעשרים מדליות.

==זכיות בתחרויות מהסבב העולמי==

{| class="wikitable"
! שנה
! קטגוריה
! עיר
! מדינה
|-
| 2019
| גראנד פרי
| מרקש
| 
|-
| 2019
| גראנד פרי
| אנטליה
| 
|-
| 2021
| גראנד סלאם
| תל אביב
| 
|-
| 2021
| גראנד סלאם
| קאזאן
| 
|-
| 2022
| גראנד סלאם
| אנטליה
| 
|-
| 2022
| גראנד סלאם
| טביליסי
| 
|-
| 2023
| גראנד סלאם
| טביליסי
| 
|-
| 2023
| גראנד פרי
| לינץ
| 
|-
| 2023
| גראנד סלאם
| באקו
| 
|-
| 2024
| גראנד סלאם
| פריז
| 
|-
| 2024
| גראנד סלאם
| דושנבה
| 
|}

==קישורים חיצוניים==

==הערות שוליים==

קטגוריה:ג'ודוקא ברזילאים
קטגוריה:אלופות עולם בג'ודו
קטגוריה:ג'ודוקא באולימפיאדת טוקיו (2020)
קטגוריה:ג'ודוקא באולימפיאדת פריז (2024)
קטגוריה:מדליסטים באולימפיאדת טוקיו (2020)
קטגוריה:גרמנים שנולדו ב-1996
Terraria

טראריה (באנגלית: Terraria) הוא משחק פעולה-הרפתקאות מז'אנר ארגז חול. המשחק פותח על ידי חברת Re-logic<ref></ref>. כשיצא בשנת 2011, היה זמין רק לפלטפורמת ה-Windows, אך מאז השתכלל ונתמך על ידי פלטפורמות נוספות, לרבות Xbox, פלייסטיישן, נינטנדו סוויץ', מקינטוש ועוד.

== על המשחק ==
טראריה מתנהל בגרפיקה דו־ממדית מפוקסלת, בה לשחקן המשוטט בעולם יכולת לחצוב ולשבור בלוקים, ולהילחם באויבים וירטואליים אשר משובצים בנקודות שונות במפת העולם. כמו כן, על השחקן לעשות את אשר ביכולתו כדי להשיג חפצים, אשר יעזרו לו הדרגתית להתקדם בעלילה.

== פיתוח המשחק ==

חברת Re-logic החלה לעמול על פיתוח המשחק בינואר של שנת 2011, כאשר תשתית המשחק הייתה Microsoft XNA והקוד נכתב בשפת סי שארפ. בספטמבר של שנת 2012, הודיע אנדרו 'Redigit' ספינקס, שיתבצע 'פורט' אשר יאפשר למשתמשי Xbox 360 וכן פלייסטיישן 3 לשחק גם הם, בטראריה<ref></ref>.

== קישורים חיצוניים ==

== הערות שוליים ==

קטגוריה:משחקי וידאו משנת 2011
שבאב אל אהלי

שבאב אל אהלי (בערבית: نادي شباب الأهلي, תעתיק מדויק: באדי שבאב אל-אהלי) הוא מועדון כדורגל מקצועי של איחוד האמירויות הערביות בדובאי, המשחק בליגת העל של איחוד האמירויות הערביות. זהו אחד המועדונים המצליחים ביותר באיחוד האמירויות.

שבאב אל אהלי זכתה ב-8 אליפויות ליגה, שיא של 10 תוארי גביע הנשיא של איחוד האמירויות, 6 תוארי גביע על של איחוד האמירויות, 5 תוארי גביע ADIB, סופר קאפ אחד של האמירויות-מרוקו וליגה משולבת אחת. זכה בסך הכל ב-31 תארים, מה שהופך אותם לצוות השני הכי מצליח באיחוד האמירויות. והקבוצה המצליחה ביותר בדובאי. בדירוג האחרון של הפדרציה הבין-לאומית להיסטוריה וסטטיסטיקה של הכדורגל, שבאב אל אהלי הוא המועדון ה-7 הטוב באסיה ומדורג במקום ה-110 בעולם.

בשנת 2017, דובאי CSC ואל שבאב התמזגו בתוך Al Ahli FC והפכו את Shabab Al Ahli FC.<ref></ref>

== קישורים חיצוניים ==

==הערות שוליים==

קטגוריה:קבוצות כדורגל מאיחוד האמירויות הערביות
דניאל אייך

דניאל אייך (באנגלית: Daniel Eich; נולד ב-2 באפריל 2000) הוא ג'ודוקא שווייצרי המתחרה בקטגוריית המשקל עד 100 ק"ג.

==קריירה==

אייך החל את הקריירה שלו בענף הג'ודו בשנת 2006.

ב-1 במאי 2022, אייך זכה במדליית הארד באליפות אירופה אשר התקיימה בסופיה, בולגריה, זאת לאחר שניצח בקרב על המדליה את אלמר גסימוב האזרי.

באולימפיאדת פריז 2024 אייך סיים במקום החמישי לאחר שכשל בניסיונו לזכות במדליית הארד דרך בית הניחומים לאחר שהפסיד בקרב על מדליה זו לפיטר פלצ'יק. בדרך לקרב על המדליה, הוא גבר על יריבים כמו שאדי אל-נחאס הקנדי וניקולוז שראזאדישווילי הספרדי.

==קישורים חיצוניים==

==הערות שוליים==

קטגוריה:ג'ודוקא באולימפיאדת פריז (2024)
קטגוריה:שווייצרים שנולדו ב-2000
ספריית מורגן

ספריית מורגן (באנגלית: Morgan Library & Museum) היא ספריה ומוזיאון בשדרות מדיסון 225 פינת רחוב 36 בשכונת מורי היל ברובע מנהטן בניו יורק, ארצות הברית. המקום נפתח בשנת 1906 בתור ספריתו הפרטית של הבנקאי והמיליארדר אמריקאי ג'יי. פי. מורגן ובשנת 1924 פתח אותה בנו של מורגן, ג'ון פיירפונט מורגן ג'וניו, לשירות הציבור בהתאם לצוואת אביו. האמן הארי סידונס מובריי עיצב את התקרות בספרייה. בשנת 2006 עבר הבניין שיפוץ שהוסיף חלל גלריה, אולם הופעות וארכיון.

הספרייה והמוזיאון של מורגן מכילה כתבי יד מוארים, כתבי יד מקוריים של מחברים, ספרים ודפי מוזיקה, אוספים של רישומים, תצלומים, ציורים, מפות וחפצים אחרים. בין היתר נמצאים באוסף כתב היד של היצירה והחתימה המקוריים של סימפוניה מס' 35 של מוצרט, תנ"ך מורגן וכתבי יד של אדגר אלן פו, פרנסיס בייקון, אלכסנדר פופ, צ'ארלס דיקנס, אמיל זולה, ויקטור הוגו ואחד מהדפסים המקוריים של הכרזת העצמאות של ארצות הברית. כיום יש למוסד יותר מ-350,000 חפצים.

==קישורים חיצוניים==

קטגוריה:ניו יורק: מבנים
קטגוריה:ניו יורק: תרבות
קטגוריה:מנהטן: מבנים
ניו יורק
שמואל ויינר

ד"ר שמואל ויינר (בהונגרית: Weiner Sámuel; בודפשט, 1 באפריל 1874<ref></ref> – בודפשט, 14 בדצמבר 1944)<ref name="Halotti">[https://www.familysearch.org/ark:/61903/3:1:S3HT-DT7S-CPJ?i=332 Halálesete bejegyezve a Bp. V. ker. állami halotti akv. 205/1944. folyószám alatt.]</ref> היה מנהל כללי של חברות טחנות קמח יהודי-הונגרי, מומחה ברמה לאומית בהונגריה לתעשיית טחנות התבואות. יועץ בורסה וניירות ערך וחבר דירקטוריון במספר חברות שקשורות לתעשיית הטחנות ברחבי הונגריה, מי שהיה המייסד וסגן הנשיא של איגוד הסבלים והמדריכי טיולים של מלונות בהונגריה, אביו של האדריכל והפרופסור באוניברסיטה טיבור ויינר.
== קורות חייו ==
שמואל ויינר נולד במשפחה יהודית כבנם של שאלאמון (שלמה) ויינר ושל פאני רֶכניץ. את לימודיו לרבות דוקטורט השלים באוניברסיטת בודפשט (שמה היום אוניברסיטת אטווש לוראנד). בסיום לימודיו עבד כפקיד בחברות סחר בתבואות. ב-1895 הצטרף ל"תחנות קיטור מאוחדות הונגריה" (Hungária Egyesült Gőzmalmi Rt), והפך למנהל העסקים שלה ב-1922. בין השנים 1924–1941 היה המנהל הכללי של החברה. בסוף 1944 נרצח על ידי בריוני מפלגת צלב החץ.

קברו נמצא בבית הקברות היהודי ברחוב קוזמה (3C-1-9).

== משפחתו ==
אשתו הייתה אולגה הירשפלד (1879–1918), בתם של שאמו הירשפלד ושל מריה פישר, איתה התחתן ב-11 בנובמבר 1902 בטרזווארוש, בודפשט. <ref></ref>

הילדים שלו
* אאוגניה ויינר (1903–?). בעלה היה דז'ה שלאי (שלזינגר) (1892–?) סיטונאי
* ארז'בט ויינר (1905–?). בעלה היה פטר איגנץ מיקשה לנדאואר (1902–?) מנהל המפעל.
* טיבור ויינר (1906–1965) אדריכל, פרופסור באוניברסיטה.

קברו של שמואל ויינר, מומחה לתעשיית טחנות הקמח, ב[[בודפשט. בית הקברות היהודי ברחוב קוזמה: 3C-1-9.]]

== לקריאה נוספת ==
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994 .ISBN 963-05-6422-X ([https://mek.oszk.hu/00300/00355/html/ABC16920/17012.htm לקסיקון ביוגרפי הונגרי]. עורכת ראשית אגנש קניירש)
* [https://mtda.hu/ADATBANK/A_MAGYAR_TARSADALOM_LEXIKONJA/MTL_W.pdf A magyar társadalom lexikonja]. Budapest: Magyar Társadalom Lexikonja Kiadóvállalat. 1930. (לקסיקון חברתי הונגרי)
* מי זה מי? לקסיקון אנשים בני זמננו. בודפשט, ביתא לספרות, (1937).
* Új magyar életrajzi lexikon VI. (לקסיקון ביוגרפי חדש) 

== קישורים חיצוניים ==

* [https://www.omnia.ie/index.php?navigation_function=3&europeana_query=Weiner%20Samu תמונותיו] באתר Omnia
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/w-7870D/weiner-samu-78769/ שמואל ויינר] באתר Arcanum
* [https://mandadb.hu/tetel/231126/Weiner_Samu_siremlekenek_avatasa חנוכת מצבתו בבית הקברות היהודי]
* [https://onebid.fr/fr/plaquettes-csillag-istvan-1881-1968-1938-dr-weiner-samu-a-a-hungaria-egyesuelt-gozmalmi-rt-vezerigazgatoja-szoegletes/847974 לוחית ברונזה עם דיוקנו של ד"ר שמואל ויינר] (1938) שעוצבה על ידי אמן המדליות אישטוואן צ'ילאג
== הערות שוליים ==

קטגוריה:אנשי עסקים יהודים הונגרים
קטגוריה:תעשיינים יהודים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:בודפשט: אישים
קטגוריה:נספי השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1874
קטגוריה:הונגרים שנפטרו ב-1944
איראקלי צרתלי

איראקְלי צֶרֶתֶלי (בגאורגית: ირაკლი წერეთელი; 2 בדצמבר 1881 – 20 במאי 1959) היה פוליטיקאי גאורגי ודובר מוביל של המפלגה הגאורגית הסוציאל-דמוקרטית ומאוחר יותר של מפלגת הפועלים הסוציאל-דמוקרטית הרוסית בתקופת המהפכה הרוסית.
== ביוגרפיה ==
צרתלי נולד וגדל בגאורגיה, שהייתה אז חלק מהאימפריה הרוסית. הוא נבחר לדומה הממלכתית של האימפריה הרוסית בשנת 1907, שם זכה לתהילה בזכות נאומיו. זמן קצר לאחר כניסתו לדומה נעצר והואשם בקשירת קשר להפלת הממשלה הצארית, והוגלה לסיביר. הוא פיתח את רעיון "ההתגוננות המהפכנית", של מלחמת הגנה שאפשרה רק הגנה על טריטוריה, וטען שהיא לא מנוצלת. לאחר מהפכת פברואר תפס תפקיד מוביל בסובייט פטרוגרד והחל לשמש כשר הדואר והטלגרף של ממשלת המעבר הרוסית, ולזמן קצר כיהן כשר הפנים.

לאחר שהבולשביקים תפסו את השלטון במהפכת אוקטובר חזר צרתלי לגאורגיה. הוא שימש כציר בוועידת השלום בפריז, שם פעל למען הכרה בין-לאומית וסיוע לרפובליקה הדמוקרטית של גאורגיה; סיוע משמעותי נכשל ברובו לפני פלישת הצבא האדום לגאורגיה ב-1921. צרתלי התרחק יותר ויותר מהמנשביקים הגאורגים, שאימצו בהדרגה עמדות לאומניות יותר. הוא בילה את שארית חייו בגלות, בעיקר בצרפת, עבד עם ארגונים סוציאליסטיים וכתב על כך. 

הוא מת ממחלת הסרטן בניו יורק ב-1959.

==קישורים חיצוניים==

* 
* 

==ביאורים==

==הערות שוליים==

קטגוריה:הרפובליקה הדמוקרטית של גאורגיה
קטגוריה:דיפלומטים גאורגים
קטגוריה:עיתונאים גאורגים
קטגוריה:שרי ממשלת גאורגיה
קטגוריה:מנשביקים
קטגוריה:ילידי 1881
קטגוריה:נפטרים ב-1959
התבנית היסודית הראשונה

בגאומטריה דיפרנציאלית, התבנית היסודית הראשונה היא תבנית דיפרנציאלית ריבועית המתקבלת מהמכפלה הפנימית על המרחב המשיק למשטח במרחב אוקלידי תלת-ממדי אשר מושרית מן המכפלה הסקלרית ב-R<sup>3</sup>. היא מאפשרת את חישוב העקמומיות ותכונות מטריות אחרות של המשטח כמו אורכים ושטחים באופן עקבי עם המרחב בו המשטח משוכן. התבנית היסודית הראשונה מסומנת בדרך כלל על ידי האות הרומאית I,<math display="block">\mathrm{I}(x,y)= \langle x,y \rangle</math>

== הגדרה ==
יהי X(u, v) משטח בהצגה פרמטרית, כאשר u ו-v הן קואורדינטות המוגדרות על המשטח. יהי r(u, v) וקטור מן הראשית לנקודה עליו. הביטוי:
:<math>d\bold{r} =\bold{r_u}du+\bold{r_v}dv </math>

הוא הדיפרנציאל של הווקטור r כאשר השינוי בו נעשה בכיוון העתק המוגדר על ידי היחס <math>du:dv</math>, ושבמסגרתו זזים נקודה M לנקודה קרובה באופן אינפיניטסימלי M.
העלאה בריבוע של הביטוי הדיפרנציאלי הליניארי לעיל מאפשרת לבטא את אלמנט האורך ds במונחי הנגזרות החלקיות <math>\bold{r_u},\bold{r_v}</math>:

: <math>\mathrm{I} = ds^2 = d\bold{r}^2= \bold{r_u^2}du^2+2\bold{r_ur_v}dudv + \bold{r_v^2}dv^2 </math>

וביטוי זה מכונה התבנית היסודית הראשונה של המשטח. המקדמים בתבנית היסודית הראשונה בדרך כלל מסומנים באותיות <math>E,F,G</math> כאשר:

: <math>E = \bold{r_u^2}, F = \bold{r_ur_v}, G = \bold{r_v^2}</math>

== תכונות ==

מכיוון שהתבנית היסודית הראשונה היא תבנית ריבועית המייצגת אלמנט מרחק, על פי הגדרה היא מוכרחה להיות חיובית לחלוטין, ולכן הדטרמיננטה של המטריצה המייצגת שלה חיובית: <math>EG-F^2>0</math>.

הצורה של מקדמי התבנית היסודית הראשונה תלויה באופן בחירת מערכת הקואורדינטות (u,v) עמה מציגים את המשטח פרמטרית. היא מקבלת את הצורה האורתוגונלית הבאה כאשר קווים שווי - u חותכים בכל מקום קווים שווי - v בזוויות ישרות (קואורדינטות אורתוגונליות):

: <math>E(u,v)du^2+G(u,v)dv^2</math>

לדוגמה, בחירה של מערכת קווי אורך (u) וקווי רוחב (v) על הספירה <math>\mathbb{S}^2</math> היא הצגה פרמטרית אורתוגונלית, ומקדמי התבנית היסודית הראשונה מקבלים במקרה זה את הצורה <math>E(u,v)=\mathbb{sin}^2v, G(u,v) = 1</math>. עם זאת, לא לכל משטח ניתן להגדיר מערכת קואורדינטות אורתוגונליות גלובלית (המכסה את כולו) ולכן לא ניתן תמיד להימנע מצורות סבוכות יותר של מקדמי התבנית.

== סימון נוסף ==
התבנית היסודית הראשונה לעיתים קרובות נכתבת בסימון המודרני של הטנזור המטרי. בסימון זה, המקדמים נכתבים כ-g<sub>ij</sub>:

:<math display="block"> \left(g_{ij}\right) = \begin{pmatrix}
g_{11} & g_{12} \\
g_{21} & g_{22}
\end{pmatrix} =\begin{pmatrix}
E & F \\
F & G
\end{pmatrix}</math>

רכיבי הטנזור הזה מחושבים דרך המכפלה הסקלרית של וקטורים משיקים X<sub>1</sub> ו-X<sub>2</sub>:
:<math display="block">g_{ij} = \langle X_i, X_j \rangle </math>

בעבור <math>i=1,2\ j = 1,2</math>.

== עקמומיות גאוס ==
עקמומיות גאוס של משטח נתונה על ידי:
<math display="block"> K = \frac{\det \mathrm{I\!I}_p}{\det \mathrm{I}_p} = \frac{ LN-M^2}{EG-F^2 }, </math>

כאשר L,M,N הם מקדמי התבנית היסודית השנייה.

התיאורמה אגרגיום של גאוס קובע שעקמומיות גאוס של משטח ניתנת לביטוי באמצעות מקדמי התבנית היסודית הראשונה ונגזרותיהם החלקיות, כך ש-K היא למעשה שמורה פנימית של המשטח.

== ראו גם ==
* מטריקה רימנית

קטגוריה:גאומטריה דיפרנציאלית
עונת 2024/2025 בליגה הצפון אירופית

עונת 2024/2025 בליגה הצפון אירופית היא העונה ה-4 של תחרות אירופית זו לקבוצות כדורסל.

==שיטת המשחקים==
16 קבוצות המחלוקות ל-2 בתים, בכל בית 8 קבוצות המשחקות 14 משחקים, 2 כנגד כל יריבה בבית, לאחר שני סבבים 4 הראשונות מכל בית מעפילות לשלב הפלייאוף, רבע גמר בשיטת הטוב מ-2 בו הקבוצה ה-1 מבית א' פוגשת את ה-4 מבית ב' וכן הלאה. ולאחר מכן טורניר פיינל פור.

===בית א===
{| class=wikitable style="text-align:right"
!width=15|
!width=180|קבוצה
!width=20|משחקים
! width="20" |ניצחונות
! width="20" |הפסדים
! width="20" |זכות
! width="20" |חובה
! width="20" |הפרש
!width=20|נקודות
!width=20|הערות
|- bgcolor=#ccffcc
|1.||דונר חרונינגן
|0||0||0||0||0||0+||0|| rowspan="4" |
|- bgcolor=#ccffcc
|2.||דז'יקי ורשה
|0||0||0||0||0||0+||0
|-bgcolor=#ccffcc
|3.||ניוקאסל איגלס
|0||0||0||0||0||0+||0
|- bgcolor=#ccffcc
|4.||אופבה
|0||0||0||0||0||0+||0
|-
|5.||ספרטק פלבן
|0||0||0||0||0||0+||0||
|-
|6.||טרטו
|0||0||0||0||0||0||0||
|-
|7.||ולמיירה
|0||0||0||0||0||0+||0||
|-
|8.||CSO וולנטרי
|0||0||0||0||0||0||0||
|-
|}

===בית ב===
{| class=wikitable style="text-align:right"
!width=15|
!width=180|קבוצה
!width=20|משחקים
! width="20" |ניצחונות
! width="20" |הפסדים
! width="20" |זכות
! width="20" |חובה
! width="20" |הפרש
!width=20|נקודות
!width=20|הערות
|- bgcolor=#ccffcc
|1.||באקן ברס
|0||0||0||0||0||0+||0|| rowspan="4" |
|- bgcolor=#ccffcc
|2.||ברוזה במברג
|0||0||0||0||0||0+||0
|-bgcolor=#ccffcc
|3.||בריסטול פליירס
|0||0||0||0||0||0+||0
|- bgcolor=#ccffcc
|4.||ברנו
|0||0||0||0||0||0+||0
|-
|5.||דינמו בוקרשט
|0||0||0||0||0||0+||0||
|-
|6.||פילינאין ברגן
|0||0||0||0||0||0||0||
|-
|7.||אינטר ברטיסלאבה
|0||0||0||0||0||0+||0||
|-
|8.||לגיה ורשה
|0||0||0||0||0||0||0||
|-
|}
==רבע הגמר==
{| class="wikitable sortable"
|+ רבע הגמר
|-
! קבוצה 1 !! תוצאה !! קבוצה 2 !! משחק 1 !! משחק 2
|-
| מקום 1 בית א' || 0-0 || מקום 4 בית ב' || 0-0 || 0-0
|-
| מקום 2 בית ב' || 0-0 || מקום 3 בית א' || 0-0 || 0-0
|-
| מקום 2 בית א' || 0-0 || מקום 3 בית ב' || 0-0 || 0-0
|-
| מקום 1 בית ב' || 0-0 || מקום 4 בית א' || 0-0 || 0-0
|}
==פיינל פור==

קטגוריה:תחרויות כדורסל באירופה
קטגוריה:תחרויות כדורסל ב-2024
ג'ק קטמור-סקוט

ג'ק קטמור-סקוט (באנגלית: Jack Cutmore-Scott נולד ב-16 באפריל 1987) הוא שחקן אנגלי.

== ביוגרפיה ==
קטמור-סקוט נולד בלונדון לזוג רואי חשבון, הוא למד שנה באקדמיה למוזיקה ואמניות הדרמה של לונדון, ושיחק בפסטיבל הפרינג' של אדינבורו.<ref name=":0"></ref>

הוא למד מד ספרות אנגלית, שפות ותיאטרון באוניברסיטת הרווארד.<ref></ref> הוא החל את קריירת המשחק שלו בגיל 20. <ref></ref>

== קריירה ==
בשנת 2014 שיחק קטמור-סקוט בתפקיד רופוס סאוויל בסרט קינגסמן: השירות החשאי. בשנת 2016, הוא שיחק בתפקיד ראשי בקומדיה הטלוויזיונית "המדריך לגבר". <ref></ref> <ref></ref>

בשנת 2018, קטמור-סקוט גילם את אמן האשליות, יועץ ה-FBI, קמרון בלאק, בסדרת הטלוויזיה Deception. כדי להתכונן לתפקידים אלה, הוא עבד עם הקוסמים דייוויד קוונג ופרנסיס מנוטי כדי ללמוד כיצד לבצע את הקסמים. <ref></ref>

החל משנת 2023, קאטמור-סקוט מגלם את פרדריק "פרדי" קריין, בנה של הדמות הראשית בחידוש לקומדיית המצבים, פרייזר. <ref></ref>

== פילמוגרפיה ==
=== קולנוע ===
{| class="wikitable sortable"
!שנה
!כותרת
!תפקיד
! class="unsortable" | הערות
|-
| 2014
| קינגסמן: השירות החשאי
| רופוס סאוויל
|
|-
| 2017
| דנקרק
| חייל סירת הצלה 1
|
|-
| 2017
|Bad Match
| האריס קרולר
|
|-
| 2020
|טנט
| קלאוס
| <ref></ref>
|-
| 2023
| אופנהיימר
| ליאל ג'ונסון
|
|}

=== טלוויזיה ===
{| class="wikitable sortable"
!שנה
!כותרת
!תפקיד
! class="unsortable" | הערות
|-
| 2014
| מכללת קאבוט
| צ'רלי דקארד
| פיילוט טלוויזיה שלא נמכר
|-
| 2015
|המתווך
| דניס מודסלי
| סרט טלוויזיה
|-
| 2016
|המדריך לגבר
| קופר בארט
| קאסט ראשי
|-
| 2018
|Deception
| קמרון וג'ונתן בלאק
| קאסט ראשי
|-
| 2018
| מגנום, בלש פרטי
| ניל קרופורד
|פרק אחד
|-
| 2019
| מה אם? <ref></ref>
| ג'ֵק
| תפקיד ראשי (פיילוט שלא משודר); גם יוצר וכותב
|-
| rowspan="2" | 2020
| Jury Duty <ref></ref>
| ג'ון "האטי" האטמן
| תפקיד ראשי (פיילוט)
|-
| הוואי חמש-אפס
| גייב דרסיק
| פרק: "He kohu puahiohio i ka ho'olele i ka lepo i luna"
|-
| 2023-הווה
|פרייז'ר
| פרדריק "פרדי" קריין
| תפקיד ראשי
|-
| 2024
|Death and Other Details
| טריפ קולייר
| 10 פרקים
|}

==קישורים חיצוניים==

== הערות שוליים ==

קטגוריה:בוגרי אוניברסיטת הרווארד
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1987
סמואל ג'וסלין

סמואל לואיס ג'וסלין (באנגלית: Samuel Louis Joslin; נולד ב-18 בינואר 2002) הוא שחקן קולנוע וטלוויזיה בריטי. הוא ידוע בעיקר בזכות תפקידם של תומאס בנט בסרט הבלתי אפשרי וג'ונתן בראון בסרט הדוב פדינגטון משנת 2014 ובסרט ההמשך משנת 2017. <ref></ref>

== קריירה ==
ב-2012 קיבל ג'וסלין את התפקיד הגדול הראשון שלו בתור תומאס בנט בסרט הבלתי אפשרי, המגולל את סיפורם האמיתי על משפחה ששרדה את רעידת האדמה והצונאמי באוקיינוס ההודי ב-26 בדצמבר 2004. <ref></ref>

בשנת 2014, ג'וסלין שיחק לצד למברט וילסון בסרט הקצר "הנוסטלגיסט". <ref></ref> הסרט מתמקד באב (וילסון) ובבנו יוצא הדופן (ג'וסלין) בעולם עתידי. <ref></ref> באותה שנה לוהק לתפקיד ג'ונתן בראון בסרט הבריטי פדינגטון. <ref></ref> בשנת 2015, ג'וסלין גילם את מרקוס מודסלי בסרט הטלוויזיה "המתווך" . <ref></ref> בשנת 2017, ג'וסלין חזר לגלם את ג'ונתן בראון בסרט פדינגטון 2.

בשנת 2024 חזר לשחק בסרט השלישי בסדרת הסרטים "פדינגטון", "פדינגטון בפרו". <ref></ref>

== פילמוגרפיה ==
{| class="wikitable sortable"
!שנה
!כותרת
!תפקיד
! הערות
|-
| 2012
| הבלתי אפשרי
| תומאס בנט
|
|-
| rowspan="2" | 2014
| הנוסטלגיסט
| הילד
| סרט קצר
|-
| פדינגטון
| rowspan="3" | ג'ונתן בראון
|
|-
| 2017
| פדינגטון 2
|
|-
| 2024
| פדינגטון בפרו
|
|-
|}

=== טלוויזיה ===
{| class="wikitable sortable"
!שנה
!כותרת
!תפקיד
! הערות
|-
| 2015
|המתווך
| מרקוס מודסלי
| סרט טלוויזיה
|-
| 2016
| הודיני ודויל
| פיטר בנט
| פרק: "A Dish of Adharma""
|-
|}

== פרסים ומועמדויות ==
{| class="wikitable sortable plainrowheaders" style="text-align:center;"
!שנה
!פרס
!קטגוריה
!עבודה
!תוצאה
|-
| 2012
| פרסי האמן הצעיר ה-34
| ההופעה הטובה ביותר בסרט עלילתי - שחקן משנה צעיר
| הבלתי אפשרי
| 
|-
|}

==קישורים חיצוניים==

== הערות שוליים ==

קטגוריה:שחקנים ילדים בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-2002
סטרהיניה בונצ'יץ'

סטרהיניה בונצ'יץ (בסרבית קירילית: Страхиња Бунчић; נולד ב-5 בינואר 1996) הוא ג'ודוקא סרבי המתחרה בקטגוריית המשקל עד 66 ק"ג.

==קריירה==

בונצ'יץ' נולד בבאניה לוקה, רפובליקה סרפסקה, בוסניה והרצגובינה, כשבשנת 2003 החל את הקריירה שלו בענף הג'ודו לאחר שאביו לקח אותו לאימון ג'ודו והוא אהב את הענף.

בשנת 2017, בונצ'יץ' זכה במדליית הארד באליפות אירופה בג'ודו לנוער, שהתקיימה בפודגוריצה, מונטנגרו. באוקטובר 2022, בונצ'יץ' זכה במדליית הכסף בגראנד סלאם אבו דאבי לאחר שהפסיד בגמר לאליוס מאנצי האיטלקי.

באולימפיאדת פריז (2024) הוא סיים במקום החמישי לאחר שכשל בניסיונו לזכות במדליית הארד דרך בית הניחומים לאחר שהפסיד בקרב על מדליה זו לגוזמן קירגיזבייב הקזחי.

==קישורים חיצוניים==

==הערות שוליים==

קטגוריה:ג'ודוקא באולימפיאדת פריז (2024)
קטגוריה:סרבים שנולדו ב-1996
ראדי נג'ם

ראדי נג'ם (בערבית: راضي نجم; נולד ב-30 בספטמבר 1958) הוא איש ציבור דרוזי-ישראלי שכיהן כראש המועצה המקומית בית ג'ן בשנים 2018–2024.

==ביוגרפיה==
נולד לנאיף ותמימה וגדל בכפר בית-ג'ן.

למד בבית ספר יסודי בכפר ואת לימודיו התיכוניים עשה מחוץ לכפר.

בשנת 1976 התגייס לצה"ל ושירת ביחידה 299 של גדוד חי"ר. בהמשך יצא לקורס מ"כים בגדוד 17 בחטיבת גולני וסיים את הקורס בהצטיינות. לאחר מכן עבר למערך הלוגיסטיקה יצא לקורס קצינים בה"ד 1 (מצטיין גדודי) ושימש במגוון תפקידים בהם קת"ח גדוד, סמ"פ ומ"פ מפקדה בגדוד חי"ר 299, מפקד וקצין תחזוקה אגד השלמות באוגדה 252, קצין תחזוקה חטיבה 165, קצין הספקה אוגדה 78, עוזר קצין תחזוקה אוגדת איו"ש, קצין הספקה אוגדה 162, מפק הספקה פיקוד צפון, מפקד יחידת גיוס אמצעים באגף הטכנולוגיה והלוגיסטיקה, השתחרר משרות סדיר וקבע בדצמבר 2005 בדרגת סגן אלוף תכנון וניהול לוגיסטי, מונה למפקד יחידת גיוס אמצעים אלון במילואים עד ספטמבר 2014 והשתחרר בדרגת אלוף-משנה.

לאחר שחרורו מצה"ל ניהל משרד בתחומי תכנון עירוני, מתן שירותי שמאות מקרקעין בכל תחומי הענף, עריכת דין, ומונה על ידי בתי המשפט כמומחה מטעמם, בורר ומגשר, וערך חוות דעת שמאיות ומשפטיות לגופים פרטיים וציבוריים עד לשנת 2018.

בבחירות לרשויות המקומיות ב-2018 התמודד לראשות המועצה מול ארבעה מועמדים זיד יוסף אסעד, חמד טאפש, נזיה דבור, וסמיר זידאן. בסיבוב הראשון זכה לתמיכה של 27.87% ועלה לסיבוב שני מול זיד יוסף אסעד וניצח עם רוב של 54.05% (3,940 קולות) לעומת (45.95%, 3,349 קולות) לזיד יוסף אסעד. במהלך כהונתו היה חבר וועדה המחוזית לתכנון ובנייה מחוז צפון. והיה ממקימי וועדת משנה לתוכניות בענייני היישובים הדרוזים והצ'רקסיים בגליל ובגולן.

בבחירות ב-2024 התמודד לקדנציה נוספת. בסיבוב הראשון זכה לתמיכה של 20.20% מהקולות ועלה לסיבוב שני בו הפסיד לנזיה דבור לאחר שקיבל 41.90 (3,181 קולות) מהקולות לעומת 58.10% (4,411 קולות) לדבור.

הוא בעל תואר שני בתכנון ערים ואזורים מהטכניון, תואר שני במדעי המדינה ומנהל ציבורי מאוניברסיטת חיפה, תואר ראשון במשפטים מהקריה האקדמית אונו, תואר ראשון במנהל עסקים מאוניברסיטת דרבי, שמאי מקרקעין מוסמך והנדסאי תעשייה וניהול היצור מהמכון לפריון העבודה והייצור.

הוא נשוי לרחאב ואב לחמישה. מתגורר בבית ג'ן.

==קישורים חיצוניים==
* 
* 
* [https://www.ramle.org.il/uploads/n/1661338433.5893.pdf בית ג'אן יש רק אחד], "כלכליות" מגזין איגוד התאגידים העירוניים, אוגוסט 2022
* שוש רוטנברג, [https://calcalist360.webflow.io/articles/radi-najam נבחרי השנה 2022 - עו"ד ראדי נג'ם ראש המועצה המקומית בית ג'ן], באתר כלכליסט 360, ספטמבר 2022

==הערות שוליים==

קטגוריה:ראשי מועצת בית ג'ן
קטגוריה:פוליטיקאים דרוזים ישראלים
קטגוריה:עורכי דין ישראלים
קטגוריה:משפטנים דרוזים ישראלים
קטגוריה:אלופי-משנה בצה"ל
קטגוריה:ישראלים שנולדו ב-1958
The Crown Jewels

The Crown Jewels הוא המארז השישי של להקת הרוק הבריטית קווין, אשר יצא לאור ב-24 בנובמבר 1998 לכבוד יום השנה העשרים וחמישה להקמתה של הלהקה. המארז מכיל את שמונת אלבומי האולפן הראשונים של הלהקה – Queen, Queen II, Sheer Heart Attack, A Night at the Opera, A Day at the Races, News of the World, Jazz ו-The Game, כאשר לשלושת האחרונים עטיפות השונות מאלה המקוריות.<ref></ref>

== רשימת השמעה ==
* תקליטור 1 (38:47) – Queen
* תקליטור 2 (40:47) – Queen II
* תקליטור 3 (39:01) – Sheer Heart Attack
* תקליטור 4 (43:03) – A Night at the Opera
* תקליטור 5 (44:22) – A Day at the Races
* תקליטור 6 (39:19) – News of the World
* תקליטור 7 (44:48) – Jazz
* תקליטור 8 (35:38) – The Game

== משתתפים ==
=== קווין ===
* פרדי מרקיורי – זמרה, פסנתר, אורגן חשמלי, צ'מבלו, מקהלה, מחיאות, רקיעות, פעמון פרה, סינתיסייזר, קולות רקע
* בריאן מיי – גיטרה, פסנתר, פעמון, בנג'ולילי, קוטו, נבל, יוקולילי, גיטרת סלייד, הרמוניום, תזמורת, מקהלה, מחיאות, רקיעות, קולות רקע, זמרה
* רוג'ר טיילור – תופים, כלי הקשה, גונג, מרימבה, תוף מרים, משולש, פעמון רוח, טימפני, גיטרה, מקהלה, בס, מחיאות, רקיעות, קולות רקע, זמרה
* ג'ון דיקון – בס, גיטרה, קונטרבס, פסנתר חשמלי, מחיאות, רקיעות, פסנתר, כלי הקשה, קולות רקע

=== משתתפים נוספים ===
* רוי תומאס בייקר – קסטנייטה, סטיילופון
* מייק סטון – קולות רקע

== הערות שוליים ==

==קישורים חיצוניים==

קטגוריה:אלבומי אוסף מ-1998
קטגוריה:אלבומי קווין
קטגוריה:מארזי תקליטורים
קטגוריה:אלבומי אוסף באנגלית
בלילה על הדשא

"בלילה על הדשא" היא שיר שביצעה להקת פיקוד הצפון. את מילות השיר כתבה אסתר ניצב ללחן שחיבר יאיר רוזנבלום. השיר הופיע בתוכנית של להקת פיקוד הצפון "בלילה על הדשא" שכללה את שיריו של רוזנבלום. השיר הופיע במצעד רשת ג' לראשונה ב"פינה לשיפוטכם" ב-17 בינואר 1977 וצעד בו במשך 14 שבועות. ב-21 במרץ 1977 השיר הגיע לראש המצעד, בו נשאר במשך שלושה שבועות רצופים. השיר זכה להצלחה גדולה, זכה במקום השני במצעד השנתי העברי 1977.

==רקע==
יאיר רוזנבלום כתב את לחן השיר כחלק מהפסקול שחיבר בשנת 1974 לסרט צ'רלי וחצי. המנגינה מופיעה בעיבודים שונים כמוזיקת רקע לאורך כל הסרט, בעיקר בקטעים הנוגים ומופיעה במלואה בעיבוד דרמטי מתגבר בסצנות הסיום בהן עוזב גיבור הסרט מיקו את ישראל.

שלוש שנים לאחר צאת הסרט, חיברה אסתר ניצב את מילות השיר, לזכרו של שלמה ארד שהיה בן כיתתה בקיבוץ בית זרע. ארד נהרג ב-1975 בהתרסקות ההרקולס בג'בל חלאל שבצפון סיני. ארד היה מוזיקאי והשורה האחרונה בשיר עוסקת בקולו הערב: .

סולנית הלהקה הייתה ורדה גורן שבשנים לאחר שחרורה הייתה חלק מלהקת קסם והשתתפה בכמה קדמי אירוויזיון.

מילות השיר שחיברה ניצב מתארות אווירת קיבוץ שלווה ורגועה, בה גרו בני היישוב הישראלי המבוסס, בניגוד לסרט המקורי בו מאופיינים המזרחים בחיי דלות ועוני אך שמחים בחלקם. עיבוד השיר מזכיר מוזיקה רוסית נושנה המתאפיינת בהתלכדות ושהייה יחד בדומה לשירי להקות צבאיות רבים כמו "גשם אחרון".

השיר זכה להצלחה גדולה ונבחר במקום 25 במצעד שירי הלהקות הצבאיות של אתר MOOMA בשנת 2004.

==קישורים חיצוניים==

*[https://yairrosenblum.co.il/song/בלילה-על-הדשא/ בלילה על הדשא] באתר של יאיר רוזנבלום

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:שירי להקת פיקוד צפון
קטגוריה:שירים בעברית
קטגוריה:שירים שהולחנו על ידי יאיר רוזנבלום
דריה ורפולומייב

דריה ורפולומייב (בגרמנית: Darja Varfolomeev, ברוסית: Да́рья Варфоломе́ева; נולדה ב-4 בנובמבר 2006) היא מתעמלת אמנותית גרמנייה-רוסייה, אלופה אולימפית (פריז 2024) ואלופת עולם (ולנסיה 2023) בתחרות קרב רב אישי. בסך הכל היא זכתה ב-11 מדליות באליפויות העולם, מהן 6 זהב, 4 כסף ו-1 ארד, וב-5 מדליות באליפויות אירופה, מהן 2 זהב ו-3 ארד.

== חיים אישיים ==
ורפולומייב נולדה בברנאול, רוסיה, לאביה דמיטרי ולאמה טטיאנה.<ref></ref> מוצאו של סבה הוא בגרמניה. היא החלה להתאמן בהתעמלות אמנותית בגיל צעיר הודות לאמה, מתעמלת אמנותית בעברה.<ref></ref>

ורפולומייב עברה מרוסיה לגרמניה בשנת 2019 ללא הוריה, אשר הצטרפו אליה שלוש שנים לאחר מכן, על-מנת להתאמן תחת המדליסטית האולימפית לשעבר יוליה רסקינה.

== קריירה ==
=== תחרויות נוער ===
באליפות העולם בהתעמלות אמנותית לנוער הראשונה בה השתתפה במוסקבה בשנת 2019 סיימה במקום 15 בתחרות הצוותית יחד עם מרגריטה קולוסוב .<ref></ref> בנוסף סיימה במקום 15 במכשיר האלות, שהיה המכשיר היחיד בו התחרתה.

=== תחרויות לבוגרות ===
=== 2022 ===
בשנת 2022 התחרתה ורפולומייב בתחרות גביע העולם הראשונה שלה בטשקנט שבאוזבקיסטן, וזכתה בה במדליית ארד בתחרות הקרב רב האישי. היא זכתה במדליית ארד גם בתרגיל החישוק, ובשתי מדליות כסף: בתרגיל הכדור ובתרגיל הסרט. בתרגיל האלות סיימה במקום הרביעי. בחודש יוני 2022 השתתפה באליפות אירופה שנערכה בתל אביב-יפו שבישראל, בה זכתה בשתי מדליות ארד: בתרגיל הכדור ובתרגיל האלות. בהמשך השנה השתתפה באליפות העולם שהתקיימה בסופיה שבבולגריה, בה זכתה בחמש מדליות: מדליית זהב בתרגיל האלות, מדליות כסף בקרב רב אישי, בתרגיל הכדור ובתחרות הצוותית, ומדליית ארד בתרגיל החישוק.

=== 2023 ===
באליפות אירופה שנערכה בבאקו שבאזרבייג'ן היא זכתה במדליית זהב אחת, בתרגיל הסרט. באליפות העולם שנערכה בוולנסיה שבספרד זכתה במדליות זהב הן בתחרות קרב רב אישי והן בכל ארבעת המכשירים, והייתה למתעמלת האמנותית הראשונה שעושה זאת אחרי יבגניה קנייבה.

=== 2024 ===
באליפות אירופה שנערכה בבודפשט שבהונגריה היא זכתה במדליית זהב בתרגיל הסרט ובמדליית ארד בתחרות קרב רב אישי.

==== אלופה אולימפית ====
באולימפיאדת פריז זכתה ורפולומייב במדליית זהב בתחרות הקרב-רב אישי. היא עלתה לגמר מהמקום השני לאחר ציון של 136.850 נקודות במוקדמות בשקלול ארבעת המכשירים.<ref></ref> בגמר סיימה במקום הראשון עם ציון כולל של 142.850 נקודות (36.300 נקודות בתרגיל החישוק, 36.500 נקודות בתרגיל הכדור, 36.350 נקודות בתרגיל האלות ו-33.700 נקודות בתרגיל הסרט) לפני בוריאנה קליין מבולגריה שסיימה שנייה (140.600 נקודות) וסופיה רפאלי מאיטליה שסיימה שלישית (136.300 נקודות).

== קישורים חיצוניים ==

== הערות שוליים ==

קטגוריה:ספורטאיות גרמניות
קטגוריה:מתעמלות אומנותיות רוסיות
קטגוריה:אלופות אולימפיות: התעמלות אמנותית
קטגוריה:אלופות אולימפיות מגרמניה
קטגוריה:גרמנים שנולדו ב-2006
קטגוריה:גרמניות שנולדו ב-2006
קטגוריה:רוסים שנולדו ב-2006
קטגוריה:רוסיות שנולדו ב-2006
התעמלות באולימפיאדת פריז (2024) – מקבילים

תחרות מקבילים לגברים באולימפיאדת פריז (2024) נערכה ב-27 ביולי וב-5 באוגוסט 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. 65 מתעמלים מ-27 מדינות (מתוך 96 מתעמלים בתחרות סך הכל) התחרו בתרגיל המקבילים בשלב המוקדמות.

==רקע==
תחרות המקבילים התקיימה בפעם ה-26 במשחקים האולימפיים, והיא אחת מחמש תחרויות המכשירים הבודדים שהתקיימו בכל אולימפיאדה בה היו תחרויות על מכשירים בודדים (תחרויות התעמלות ללא תחרויות על מכשירים בודדים התקיימו ב-1900, ב-1908, ב-1912 וב-1920).

==פורמט התחרות==
8 המתעמלים המובילים בשלב המוקדמות (עם מגבלה של 2 מתעמלים למדינה) התקדמו לשלב הגמר.

==לוח זמנים==
תחרות הקפיצות התרחשה לאורך יומיים: שלב המוקדמות (עבור כל תחרויות ההתעמלות לגברים) התרחש ב-27 ביולי, ושלב הגמר התרחש ב-5 באוגוסט.
{| class="wikitable" style="text-align:center"
! תאריך
! שעה
! סבב
! תת-קבוצה
|-
|rowspan="3"|27 ביולי || 11:00 || rowspan="3"|מוקדמות || תת-קבוצה 1
|-
| 15:30 || תת-קבוצה 2
|-
| 20:00 || תת-קבוצה 3
|- bgcolor=FFFACD
| 5 באוגוסט || 11:45 || גמר || –
|-
|colspan="4" align=center|
|}

==תוצאות==
===מוקדמות===

{| class="wikitable sortable" style="text-align:center"
! מקום
! מתעמל
!
!
! ענישה
! סך הכול
! תוצאה
|-
| 1
|align=right| 
| 6.9 || 9.300 ||
| 16.200 || Q
|-
| 2
|align=right| 
| 6.4 || 8.933 ||
| 15.333 || Q
|-
| 3
|align=right| 
| 6.5 || 8.800 ||
| 15.300 || Q
|-
| 4
|align=right| 
| 6.6 || 8.666 ||
| 15.266 || Q
|-
| 5
|align=right| 
| 6.6 || 8.566 ||
| 15.166 || Q
|-
| 6
|align=right| 
| 6.7 || 8.466 ||
| 15.166 || Q
|-
| 7
|align=right| 
| 6.9 || 8.133 ||
| 15.033 || Q
|-
| 8
|align=right| 
| 6.3 || 8.700 ||
| 15.000 || Q
|- bgcolor=CCCCCC
| 9
|align=right| 
| 6.3 || 8.633 ||
| 14.933 || –
|- bgcolor=CCCC99
| 10
|align=right| קישור=בריטניה במשחקים האולימפיים ג'ו פרייזר 
| 6.5 || 8.433 ||
| 14.933 || R1
|- bgcolor=CCCCCC
| 11
|align=right| 
| 6.1 || 8.733 ||
| 14.833 || –
|- bgcolor=CCCCCC
| 12
|align=right| 
| 6.0 || 8.800 ||
| 14.800 || –
|- bgcolor=CCCC99
| 13
|align=right| 
| 6.4 || 8.333 ||
| 14.733 || R2
|- bgcolor=CCCC99
| 14
|align=right| 
| 6.7 || 8.000 ||
| 14.700 || R3
|}

עתודה
העתודה לגמר תרגיל הקרקע היו:
# קישור=בריטניה במשחקים האולימפיים ג'ו פרייזר 
# 
# 

רק שני מתעמלים מכל מדינה יכולים להשתתף בשלב הגמר. לכן, המתעמלים היפנים קאזומה קאיה ודייקי האשימוטו והמתעמל הסיני שיאו רואוטנג לא יכולים לשמש כעתודה בתחרות הטבעות, אלא אם אחד המתעמלים האחרים מהמדינה שלהם יפרוש מהתחרות.

===גמר===
{| class="wikitable sortable" style="text-align:center"
! מקום
! מתעמל
!
!
! ענישה
! סך הכול
|- bgcolor=FFFCAF
| 
|align=right| 
| 6.9 || 9.300 ||
| 16.200
|- bgcolor=E5E5E5
| 
|align=right| 
| 7.0 || 8.500 ||
| 15.500
|- bgcolor=EECC99
| 
|align=right| 
| 6.5 || 8.800 ||
| 15.300
|-
| 4
|align=right| 
| 6.4 || 8.700 ||
| 15.100
|-
| 5
|align=right| 
| 6.9 || 8.200 ||
| 15.100
|-
| 6
|align=right| 
| 6.3 || 7.833 ||
| 14.133
|-
| 7
|align=right| 
| 6.0 || 7.700 ||
| 13.700
|-
| 8
|align=right| 
| 6.2 || 7.100 ||
| 13.300
|}

==ראו גם==
* התעמלות באולימפיאדת פריז (2024)
* התעמלות במשחקים האולימפיים
* התעמלות מכשירים במשחקים האולימפיים

==הערות שוליים==

קטגוריה:התעמלות באולימפיאדת פריז (2024)
קטגוריה:ענפי ספורט באולימפיאדת פריז (2024)
2024 מקבילים
גן נסקוצ'ני

גן נסקוצ'ני (ברוסית: Нескучный сад, נֶסְקוּצְ'נִי סָאד) הוא פארק אנגלי הממוקם במרכז היסטורי של מוסקבה על הגדה הימנית של נהר מוסקבה, שנשמר מאחוזת האצולה נסקוצ'נויה . בשליש הראשון של המאה ה-19, הפארק נוצר לאחר שמחלקת הארמון של ניקולאי הראשון רכשה את אחוזותיהם של הקניאזים טרובצקוי , גוליצין ואורלוב. הגן, בשטח של 59.3 דונם, הוא חלק מפארק תרבות ומנוחה ע"ש גורקי והוא אנדרטה לאמנות גינון נוף ומוגן על ידי המדינה.<ref></ref> 

מאז 1990, בקתת הציד של אחוזת טרובצקי הוא אתר הצילומים של תוכנית הטלוויזיה מה? היכן? מתי?. כספים לשיפוץ של בקתת הציד נאספו בחלקם הודות לאיגוד המועדונים הבינלאומי "מה? היכן? מתי?.

נכון לעכשיו, גן נסקוצ'ני הוא החלק ההיסטורי של פארק גורקי. בגן יש סמטאות להליכה, מגרשי טניס, מגרש כדורגל, מועדון שחמט, מרכז אימונים ומרחב עבודה משותף בשם "תחנת עבודה".

== גלריה ==
<gallery mode="packed" heights="100px">
קובץ:Табличка «Нескучный сад».jpg|גן נסקוצ'ני
קובץ:Moscow 05-2012 Lustgarten 04.jpg|בקתת הציד של אחוזת טרובצקי הוא אתר הצילומים של תוכנית הטלוויזיה מה? היכן? מתי?
קובץ:Moscow LeninskyPr Summer House 08-2016.jpg|בית קיץ של הרוזן אורלוב-צ'סמנסקי
קובץ:Moscow LeninskyPr Alexandrinsky palace front side 08-2016.jpg|ארמון אלכסנדרובסקי
קובץ:Neskuchny Garden.jpg|מבט על גן נסקוצ'ני מגשר פושקינסקי 
</gallery>

== קישורים חיצוניים ==

==הערות שוליים==

קטגוריה:מוסקבה: פארקים
עמוד מאי

ריקוד סביב עמוד מאי בשוודיה
עמוד מאי (מכונה גם עמוד אמצע הקיץ) הוא עמוד עץ גבוה המעוטר בפרחים,<ref></ref> צמחייה, סרטים ועיטורים אחרים<ref></ref> אשר נהוג להקים באופן מסורתי במסגרת פסטיבלים עממיים שונים באירופה החוגגים את תחילת הקיץ, במיוחד סביב ה-1 במאי או בחג פנטקוסט, אם כי במדינות מסוימות עמוד המאי מוקם רק בחג אמצע הקיץ (20–26 ביוני). סביב עמוד המאי נהוג לעיתים רבות לרקוד את הריקוד העממי ריקוד עמוד מאי.<ref></ref> באופן מסורתי נהוג להקים את עמוד המאי במרכז היישוב בו הקהילה נוהגת להתאסף בשמחות ואשר בו יש מספיק מקום לאנשים לרקוד.

המקור של מסורת עמוד המאי לא ברור, אך לאורך השנים הועלתה ההשערה שהמקור של עמוד המאי הוא בטקסים פגאניים עתיקים החוגגים את האביב, ושהמסורת הזו הצליחה למעשה לשרוד את תהליך ההתנצרות של אירופה, אם כי היא איבדה את המשמעות המקורית שהייתה לה.

בעת המודרנית ממשיכים להקים עמוד המאי במדינות שונות ברחבי אירופה, למרות שהוא הפך פחות נפוץ באזורים מסוימים.

== גלריית תמונות ==
<gallery mode="packed" heights="160px">
קובץ:St._George's_Kermis_with_the_Dance_around_the_Maypole_by_Pieter_Brueghel_the_Younger.jpg|ריקוד סביב עמוד המאי, ציור מהמאה ה-16 מאת פיטר ברויגל הבן
קובץ:Carl_Millner_Maibaumfest_1848.jpg|עמוד מאי בבוואריה, ציור מ-1848
קובץ:Maypole_erection_valje_4.jpg|הקמת עמוד מאי בשוודיה
קובץ:Maypole_in_Lustleigh_in_Spider's_Web_pattern.jpg|ילדות רוקדות סביב עמוד המאי במחוז דבון שבבריטניה באמצעות סרטים אשר יוצרים צורה ייחודית
</gallery>

== קישורים חיצוניים ==

==הערות שוליים==

קטגוריה:פגאניזם גרמאני
קטגוריה:שוודיה: תרבות
It's Gonna Be Me

"It's Gonna Be Me" הוא שיר של להקת הבנים האמריקאית אן סינק. הוא יצא לאור באמצעות חברת התקליטים ג'ייב רקורדס כסינגל השני מאלבום האולפן השלישי שלהם No Strings Attached (2000) בארצות הברית, וכסינגל השלישי מהמהדורה הבינלאומית של No Strings Attached.<ref></ref><ref name="BillboardReview"></ref><ref></ref> השיר נכתב על ידי מקס מרטין, אנדראס קרלסון ורמי יעקב, והופק על ידי האחרון.<ref></ref> רצועת הפופ הושפעה מ"Steppin' Out" (1982) של ג'ו ג'קסון ו"Him" (1980) של רופרט הולמס, בעוד שהמילים מספרות על גבר המנסה לשכנע אישה להתחיל מערכת יחסים חדשה יחד בזמן שהיא מתאוששת מפרידה קודמת.

"It's Gonna Be Me" נכנס למצעד הבילבורד הוט 100 האמריקאי במקום ה-42, שם בסופו של דבר הגיע למקום הראשון למשך שבועיים רצופים כשיר היחיד שלהם שהגיע למקום זה במצעד זה. השיר קיבל את תואר הזהב מאיגוד תעשיית ההקלטות האמריקאי (RIAA) חודש אחרי צאתו,<ref name=":0"></ref> ופלטינה באוסטרליה ובקנדה. "It's Gonna Be Me" הגיע גם למקום הראשון בקנדה, ודורג בעשירייה הראשונה במצעד הסינגלים הבריטי, ובמצעדים בניו זילנד ושוודיה.

וידאו קליפ מלווה בוים על ידי וויין אישם,<ref name="MTV News"></ref> ובו מופיעים כל אחד מחברי אן סינק כבובה בתוך חנות צעצועים המנסה להיקנות על ידי לקוחה.<ref name="Billboard20"></ref> אן סינק ביצעו את השיר בטקס פרסי הסרטים של MTV ב-2000, בטקס פרסי הווידאו קליפים של MTV ב-2000, ובשלוש הופעות מרכזיות. "It's Gonna Be Me" הפך פופולרי כמם אינטרנטי בשם "It's Gonna Be May", לאחר שתמונת טאמבלר של חבר אן סינק ג'סטין טימברלייק פורסמה ב-2012 עם הכיתוב המתאים, שמשך את תשומת לבם של ברק אובמה וטימברלייק עצמו.<ref name=":0" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| פלטינה
| 80,000
|-
! ניו זילנד (RMNZ)
| זהב
| 5,000
|-
! שוודיה (GLF)
| זהב
| 15,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| זהב
| 500,000
|}

==קישורים חיצוניים==

==הערות שוליים==

קטגוריה:שירי 2000
קטגוריה:סינגלים מ-2000
קטגוריה:שירי אן סינק
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי רמי יעקב
קטגוריה:שירים שהופקו על ידי רמי יעקב
קטגוריה:שירי לפידים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת ג'ייב רקורדס
No Strings Attached

No Strings Attached הוא אלבום האולפן השלישי של להקת הבנים האמריקאית אן סינק. האלבום יצא לאור ב-21 במרץ 2000 באמצעות חברת התקליטים ג'ייב רקורדס.<ref name="ParelesNYTMolting"></ref> מתוך רצון להבדיל את המוזיקה שלהם מזו של חבריהם למותג, אן סינק בחרה לשלב את סגנונות הפופ וה-R&B באלבום. לפני יציאת האלבום נפרדה הלהקה מחברת הניהול שלה Trans Continental ומחברת התקליטים RCA רקורדס; השם שלו היא משחק ברעיון של עצמאות משליטה תאגידית.<ref name="ParelesNYTMolting" /><ref name="BoehlertRLSlapped"></ref> תרומות להפקת האלבום הגיעו ממגוון רחב של מפיקים, כולל חברי אן סינק ג'סטין טימברלייק וג'יי. סי. שאזיי, ומשתפי פעולה ביניהם כריסטיאן לונדין, ג'ייק שולזה, רמי, טדי ריילי, קווין "שייקספיר" בריגס, ריצ'רד מרקס, וייט רן, בייביפייס וגיא רוש.<ref name="SchruersEWDriver"></ref>

לאחר מספר עיכובים עקב מאבקים משפטיים, No Strings Attached זכה לביקורות חיוביות בדרך כלל ממבקרי מוזיקה, שרבים מהם שיבחו את ההפקה.<ref></ref> האלבום הופיע בראש מצעד הבילבורד 200 בארצות הברית עם מכירות של 2.4 מיליון עותקים בשבוע הראשון, וקבע את שיא המכירות לשבוע אחד במדינה;<ref name="MayfieldBreaksBarrier"></ref> שיא שנשאר 15 שנים עד שאדל עלתה על שיא המכירות של השבוע הראשון עם אלבום האולפן השלישי שלה 25 (2015). מהאלבום יצאו ארבעה סינגלים. לסינגל המוביל שלו "Bye Bye Bye" מיוחס את יצירת ההייפ להצלחת האלבום בסופו של דבר.<ref name="NSYNCWorld"></ref><ref name="SkanseRLKings"></ref> No Strings Attached היה האלבום הנמכר ביותר של שנת 2000. אן סינק קידמו את האלבום באמצעות סיבוב הופעות בשם No Strings Attached Tour בשנת 2000, שהיה סיבוב ההופעות השני הכי מרוויח בצפון אמריקה של אותה שנה.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארגנטינה (CAPIF)
| פלטינה
| 60,000
|-
! אוסטרליה (ARIA)
| פלטינה
| 70,000
|-
! ברזיל (Pro-Música Brasil)
| זהב
| 100,000
|-
! קנדה (Music Canada)
| יהלום
| 1,000,000
|-
! דנמרק (IFPI Danmark)
| פלטינה
| 20,000
|-
! גרמניה (BVMI)
| זהב
| 150,000
|-
! יפן (RIAJ)
| זהב
| 100,000
|-
! מלזיה (RIM)
| פלטינה
| 100,000
|-
! מקסיקו (AMPROFON)
| זהב
| 75,000
|-
! הולנד (NVPI)
| זהב
| 40,000
|-
! ניו זילנד (RMNZ)
| פלטינה
| 15,000
|-
! ספרד (PROMUSICAE)
| זהב
| 50,000
|-
! הממלכה המאוחדת (BPI)
| זהב
| 206,000
|-
! ארצות הברית (RIAA)
| פלטינה ×11
| 14,500,000
|}

== קישורים חיצוניים ==

== הערות שוליים ==

קטגוריה:אלבומי 2000
קטגוריה:אלבומים באנגלית
קטגוריה:אלבומי יהלום בארצות הברית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ג'ייב רקורדס
טורגוביצה

טורגוביצה (באוקראינית: Торговиця; בפולנית: Targowica; ביידיש: טירהאוויצא) הוא כפר במחוז קירובוגרד שבאוקראינה, לשעבר עיר בעלת חשיבות היסטורית ומרכז יהודי וחסידי.

בכפר הוקמה קונפדרציית טורגוביצה , שהייתה ברית של אצילים פולנים שנלחמו לצד האימפריה הרוסית בסוף המאה ה־18 והביאו לחלוקת פולין השנייה.

324x324 פיקסלים

== גאוגרפיה ==
הכפר מצוי בקצה המערבי של מחוז קירובוגרד על הגבול עם מחוז צ'רקאסי על הכביש הראשי בין אומן לקרופיבניצקי על גדת נהר סיניובחה שהוא יובל של הבוג הדרומי. אזור זה נחשב לגבול בין פודוליה לאזור הדנייפר.

== גאולוגיה ==
מחצבת טורגוביץ' בה ניתן לראות סלעים עתיקים מתקופת הפרקמבריון התחתון
גם מבחינה גאולוגית מהווה אזור הכפר גבול בין בלוק ווהלין-פודולסקי לבלוק קירובגרדסקי שהם שניים מתוך שבעת הקראטונים המרכיבים את השילד האוקראיני. מדרום לכפר, על גדת הנהר ישנה מחצבה בה ניתן לראות סלעים מתקופת הפרקמבריון הקדום.

== היסטוריה ==
באזור נמצאו שרידי התיישבות מתקופת אורדת הזהב.

בשנת 1331 מופיע אזכור העיר ברשומת כתחנת מסחר חשובה בנסיכות גאליץ'-וולין.

באמצע המאה ה־16 נהרסה העיר על ידי הטטרים של חצי האי הקרים ולאחר נסיגת הטטרים עבר השטח לשליטת פולין.

בסוף המאה ה־17 הוקם באזור גדוד קוזקים בפיקודו של אבטים טורגוביצקי, והעיר נקראה על שמו.

החל משנת 1777, העיר הייתה בשליטתו של האציל הפולני סטניסלב צ'סני פוטוצקי. בשנת 1791 פורסמה חוקה חדשה לפולין, שהגבילה את זכויות האצולה. החוקה גרמה לתסיסה בקרב חלקים של האצולה הפולנית.

הצאריסה יקתרינה הגדולה רצתה לנצל את התסיסה הזו כדי להשתלט על שטחים נוספים באיחוד הפולני-ליטאי. ב־14 במאי 1792 התכנסו בטורגוביצה אצילים פולנים וליטאים בראשות פוטוצקי ובהכוונת הגנרל הרוסי ואסילי פופוב והכריזו על "קונפדרציית טורגוביצה" שהייתה למעשה ברית צבאית שהתנגדה לחוקה הפולנית החדשה.

ארבעה ימים לאחר מכן פלשו צבאות האימפריה הרוסית לשטח האיחוד הפולני-ליטאי אליהם הצטרפו כוחות הקונפדרציה ויחד הנחילו תבוסה לפולנים.

חלק מהאצילים החברים בקונפדרציה הוצאו להורג באשמת בגידה.

לאחר חלוקת פולין עברה העיר לשלטון האיפריה הרוסית כחלק מנפת אומן .

== יהודים ==
ידוע על קהילה יהודית בעיר טוגרגוביצה מאז שנת 1742. בסוף המאה ה־19 מנו היהודים כשליש מהתושבים.

החל מאמצע המאה השבע עשרה כיהן כרב העיר יקותיאל לנדא שנודע בכינויו "המגיד מטירהוויצה" שהיה מתלמידי המגיד ממזריטש וחברו הטוב של מנחם נחום מצ'רנוביל (בעל "המאור עיניים")<ref></ref>. בסוף ימיו הפך המגיד לחסידו של נחמן מברסלב ושמו מוזכר פעמיים בספר חיי מוהר"ן. תחת הנהגתו הפכה טורגוביצה למרכז חשוב של חסידות ברסלב.

לאחר פוגרום בשנת 1919 נטשו רוב היהודים את העיר.

במהלך הכיבוש הנאצי, בחורף 1942, נרצחו בטורגוביצה כ־150 יהודים.

לאחר נפילת ברית המועצות, והקמת אוקראינה העצמאית, שופץ בית הקברות היהודי והוקמה מצבה לזכר חסידי ברסלב שהתגוררו בעיר.

== קישורים חיצוניים ==

==הערות שוליים==

קטגוריה:קהילות יהודיות באוקראינה

קטגוריה:חסידות ברסלב
גל ריץ'

גל ריץ (נולד בשנת 1985) הוא קצין צה"ל בדרגת אלוף-משנה המכהן כמפקד חטיבת עציון. קודם לכן שימש מפקד בא"ח עוז ומפקד סיירת חרוב.

== ביוגרפיה ==
ריץ' נולד וגדל בפתח תקווה. עם גיוסו לצה"ל והתנדב להיחידה הטקטית לחילוץ מיוחד (669), לאחר סיום המסלול הלוחם ושירות מבצעי השלים קורס קציני חי"ר. הוא מילא שורת תפקידי מטה ופיקוד ביחידה הטקטית לחילוץ מיוחד (669) ובחטיבת כפיר. במלחמת לבנון השנייה הוא לחם באזור הכפרים מרכבה ועייתא א-שעב. והשתתף בקרב עם סיירת צנחנים בבינת ג'בייל. 

בשנים 2019–2021 שימש מפקד סיירת חרוב. בשנים 2022–2024 שימש מפקד בא"ח עוז, בין היתר במלחמת חרבות ברזל. 

ב-15 באוגוסט 2024 מונה למפקד חטיבת עציון. שבועיים לאחר מכן (ב-30 באוגוסט) הוא נפצע בפיגוע בצומת גוש עציון.

== קישורים חיצוניים ==

;מפרי עטו:
* [https://www.idf.il/אתרי-יחידות/מרכז-דדו/גיליון-37-הלוחמות-החדשות/הקמת-אווירייה-יבשתית-עצמאית-מהפכה-בלוחמת-היבשה-סא-ל-גל-ריץ/ הקמת אווירייה יבשתית עצמאית – מהפכה בלוחמת היבשה], בין הקטבים, 8 באוגוסט 2022

==הערות שוליים==

קטגוריה:אלופי-משנה בצה"ל
קטגוריה:מפקדי גדודים בצה"ל
קטגוריה:מפקדי חטיבת עציון
קטגוריה:ישראלים שנולדו ב-1985
קטגוריה:פצועי טרור ישראלים
ג'ואן-בנג'מין גאבה

ג'ואן-בנג'מין גאבה (בצרפתית: Joan-Benjamin Gaba; נולד ב-7 בינואר 2001) הוא ג'ודוקא צרפתי ממוצא מרטיניקי המתחרה בקטגוריית המשקל עד 73 ק"ג. גאבה הוא סגן האלוף האולימפי מאולימפיאדת פריז (2024).

==קריירה==

גאבה החל את דרכו בענף הג'ודו בשנת 2008.

הוא השתתף באליפויות העולם בודפשט 2021, טשקנט 2022 ודוחה 2023, כשבשלושתן סיים עם מדליית כסף במסגרת תחרות הנבחרות המעורבות.

בנובמבר 2023, הוא הוכתר לאלוף צרפת בקטגוריית המשקל שלו לאחר שגבר בגמר על גיום צ'יין. באפריל 2024, גאבה זכה במדליית הארד במסגרת אליפות אירופה, שהתקיימה בזאגרב, קרואטיה. באותה האליפות, הוא זכה גם במדליית הזהב ביחד עם הנבחרת הצרפתית לאחר שהאחרונה ניצחה את נבחרת הג'ודו הגאורגית במסגרת תחרות הנבחרות המעורבות.

באולימפיאדת פריז (2024) גאבה זכה במדליית הכסף זאת לאחר שהפסיד בגמר להידאייט היידרוב האזרי. בנוסף, הוא הוסיף למאזן המדליות שלו גם מדליית זהב באולימפיאדה זו כאשר נבחרתו גברה על נבחרת הג'ודו היפנית במסגרת תחרות הנבחרות המעורבות.

==קישורים חיצוניים==

==הערות שוליים==

קטגוריה:ג'ודו: מדליסטים אולימפיים
קטגוריה:זוכי מדליית כסף אולימפית מצרפת
קטגוריה:אלופים אולימפיים מצרפת
קטגוריה:ג'ודוקא באולימפיאדת פריז (2024)
קטגוריה:צרפתים ממוצא מרטיניקי
קטגוריה:צרפתים שנולדו ב-2001
דוברי חריסטוב

דוברי חריסטוב (בבולגרית: Добри Христов; 14 בדצמבר 1875 – 23 בינואר 1941) היה מלחין, ומנצח בולגרי, אשר נמנה עם בולטי המלחינים בדור הראשון של מלחיני בולגריה המודרנית.

==קורות חייו==
חריסטוב נולד בווארנה למשפחה שהיגרה מקאזאנלק. ב-1903 סיים את לימודיו בקונסרבטוריון של פראג בניהולו של אנטונין דבוז'אק. עם סיום לימודיו, שב לבולגריה ונמנה עם מעצבי התרבות המוזיקלית בנסיכות הצעירה. חריסטוב כתב בעיקר יצירות למקהלה ומוזיקה כנסייתית תוך שימוש באלמנטים מהפולקלור הבולגרי ביצירותיו. הוא ניצח על הרכבים מוזיקליים שונים, ולימד ניצוח. עם תלמידיו נמנה משה צדיקוב. חריסטוב שיתף פעולה עם מקהלת צדיקוב בבולגריה מראשית דרכה, וכתב עבורה מספר יצירות לקונצרטים שערכה ברחבי בולגריה וביוגוסלביה. בראשית דרכה של המקהלה בישראל תחת המנצחים יצחק אגבדיש ויצחק גרציאני ביצעה המקהלה מיצירותיו של חריסטוב במסגרת הקונצרטים שערכה.

הלך לעולמו בסופיה ב-1941 והוא בן 65 שנים, ונקבר בבית הקברות המרכזי שבעיר. רחוב בסופיה נושא את שמו, וכן בית הספר לאמנויות בווארנה נקרא על שמו.

==קישורים חיצוניים==

* [https://ubc-bg.com/добри-христов דוברי חריסטוב], באתר התאחדות המלחינים של בולגריה 

==הערות שוליים==

קטגוריה:מלחינים בולגרים
קטגוריה:מלחינים מן המאה ה-20
קטגוריה:אישים הקבורים בבית הקברות המרכזי בסופיה
קטגוריה:בולגרים שנולדו ב-1875
קטגוריה:נפטרים ב-1941
תחנת הרכבת המרכזית של סידני

תחנת הרכבת המרכזית של סידני היא תחנת הרכבת הגדולה והעמוסה ביותר בעיר סידני שבאוסטרליה. התחנה ממוקמת באזור היימרקט<ref></ref> אשר ברובע העסקים המרכזי של סידני. התחנה מהווה מחלף תחבורה מרכזי עבור שירותי הרכבת הבין-עירוניים של NSW TrainLink, שירותי רכבות הפרוורים של Sydney Trains, שירותי הרכבת הקלה של סידני, שירותי האוטובוסים העירוניים ושירותי אוטובוס פרטיים. בשנת 2018 לבדה עברו בתחנה כ-85.4 מיליון נוסעים. לפי ההערכות התחנה משרתת מעל ל-250,000 אנשים מדי יום.

== היסטוריה ==
התחנה נפתחה רשמית ב-4 באוגוסט 1906, והחליפה את תחנת טרמינל סידני אשר הייתה קיימת עוד משנת 1855 אך לא הייתה מתאימה יותר לעיר הצומחת. התחנה נבנתה באתר של בית הקברות לשעבר ברחוב דבונשייר, כאשר שרידים מבית הקברות הועברו לבתי קברות אחרים לפני תחילת הבנייה.

התחנה עברה מספר הרחבות ושיפוצים לאורך השנים בעקבות הביקוש ההולך וגובר לשירותי רכבת. הוספת רציפי חשמליות בשנות ה-20 ורכבת הפרברים בשנות ה-70 הרחיבה משמעותית את קיבולת התחנה.

== גלריית תמונות ==
<gallery mode="packed" heights="110px">
קובץ:Copy_of_artists_impression_of_(a_possible)_Central_Railway_Station_at_St_James_Road,_Hyde_Park_(5207836758).jpg|עיצוב מוקדם של התחנה משנת 1898 לערך
קובץ:Central_station_Sydney_NSW1.jpg|מבט על התחנה מפארק בלמור
קובץ:View_of_Central_Railway_Station,_Sydney_(NSW)_-_approach_road_(8455090456).jpg|התחנה במבט מפארק בלמור, 1924
קובץ:Central_Station,_c.1958_(4010230048).jpg|האולם המרכזי, תצלום משנת 1958 לערך
קובץ:Central_Station_Concourse_Hall.jpg|האולם המרכזי, 2018
</gallery>

== קישורים חיצוניים ==

==קישורים חיצוניים==
* 

==הערות שוליים==

קטגוריה:סידני: מבנים
קטגוריה:סידני: תחבורה
יפים קופליאן

יפים קופליאן (ברוסית: Ефим Захарович Копелян; 12 באפריל 1912 - 6 במרץ 1975) היה שחקן סובייטי ממוצא יהודי. בשנת 1973 הוא קיבל תואר אמן העם של ברית המועצות. 
==קורות חיים==
יפים קופליאן נולד בשנת 1912 ברצ'יצה (אז בתחומי האימפריה הרוסית כיום בבלארוס) למשפחה יהודית. אביו זלמן יליד יקטרינוסלב עסק במסחר בעץ אמו מאשה מבית פרנקל הייתה ילידת רצ'יצה. במשפחה היו 6 בנים.

עד לשנת 1929 יפים קופליאן התגורר ברצ'יצה ובשנים אחרובות עבד כצייר. בשנת 1929 הוא נסע ללנינגרד והחל ללמוד אדריכלות במכון לאמנויות. עוד בהיותו סטודנט הוא התחיל להשתתף בהצגות של תיאטרון הדרמה הגדול. בשנת 1931 הוא עזב לימודי אדריכלות והחל ללמוד משחק בסטודיו ליד התיאטרון.

בשנת 1935 קופליאן סיים את הלימודים, נכלל בסגל של התיאטרון ועבד בו כל חייו. בשנת 1956 כאשר לתיאטרון הגיע גאורגי טובסטונוגוב קופליאן הפך לשחקן מוביל של התיאטרון.

בנות ה-50 קופליאן היה במאי של מספר הצגות בתיאטרון.

בנוסף לעבודות רבות בתיאטרון קפוליאן הצטלם בסרטי קולנוע רבים, בעיקר בתפקידים משניים. התפקיד הבולט ביותר היה קריין מאחורי המסך בסדרת טלוויזיה "שבעה עשר רגעים של אביב" בשנת 1973. סדרה זו זכתה להצלחה רבה ומוקרנת בטלוויזיה רוסית גם כיום.

קופליאן דיבב סרטים זרים רבים שנרכשו והוקרנו בברית המועצות.

קופילאן היה נשוי פעמיים, אשתו השנייה הייתה ליודמילה מקארובה, שחקנית אותו תיאטרון שזכתה בתואר אמן העם של ברית המועצות בשנת 1977.

עך פעילותו בתחום התיאטרון והקולנוע קופליאן קילב מספר עיטורים ופרסים. בשנת 1973 הוא קילב תואר אמן העם של ברית המועצות.

קופליאן נפטר בשנת 1975 מבעית לב בהיותו בבית הבראה ליד לנינגרד. הוא נטמן בבית העלמין "וולקובו" בעיר.

==קישורים חיצוניים==

* [https://web.archive.org/web/20230709234631/https://www.lenfilm.ru/person/Kopelyan+Efim+ ביוגרפיה] 

קטגוריה:שחקני תיאטרון יהודים
קטגוריה:שחקני תיאטרון סובייטים
קטגוריה:במאי תיאטרון יהודים
קטגוריה:במאי תיאטרון רוסים
קטגוריה:שחקני קולנוע וטלוויזיה יהודים
קטגוריה:שחקני קולנוע וטלוויזיה סובייטים
קטגוריה:ילידי 1912
קטגוריה:נפטרים ב-1975